# *Projekts*

LATVIJAS REPUBLIKAS MINISTRU KABINETS

2015.gada \_\_\_\_.\_\_\_\_\_\_\_\_\_\_\_\_ Rīkojums Nr. \_\_\_

Rīgā (prot. Nr. \_\_ \_\_\_.§)

**Par civilā eksperta dalību Eiropas Savienības Padomdevēja misijā civilā drošības sektora reformām Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilā eksperta Riharda Muciņa, personas kods XXXXXX-XXXXX, (turpmāk – civilais eksperts), nosūtīšanu dalībai Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija).
2. Saskaņā ar Ministru kabineta 2009. gada 13. janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” (turpmāk – noteikumi Nr.35) 7.2.apakšpunktu noteikt, ka civilā eksperta piedalīšanās laiks starptautiskajā misijā ir no 2015. gada 24. marta līdz 2016. gada 23. martam.
3. Ņemot vērā starptautiskās misijas finansēšanas noteikumus, paredzēt, ka:
	1. saskaņā ar noteikumiem Nr. 35 (7.3. apakšpunkts un 14. punkts) civilajam ekspertam netiek izmaksāta minēto noteikumu 15. punktā paredzētā piemaksa;
	2. saskaņā ar noteikumiem Nr. 35 (14. punkts, 16.punkts un 17.punkts) civilajam ekspertam tiek segti šādi izdevumi:
		1. veselības apdrošināšanas izdevumi 1788 *euro* apmērā gadam jeb 149 *euro* mēnesī (1 490 euro 2015.gadā un 298 euro 2016.gadā);
		2. dzīvokļa (dzīvojamās telpas īres un komunālo pakalpojumu izdevumi) 15 793,88 *euro* gadam jeb 1 316.16 euro mēnesī (13 162 euro 2015.gadā un 2 632 euro 2016.gadā);
		3. ceļa izdevumi (750 *euro* 2015.gadā un 250 *euro* 2016.gadā);
		4. izdevumi par bagāžas transportēšanu (100 *euro* 2015.gadā un 100 *euro* 2016.gadā – pie pārcelšanās uz un no misijas);
		5. obligātās vakcinācijas (100 *euro* – 2015.gadā).
4. Ņemot vērā Eiropas Ārējās darbības dienesta noteiktās prasības, ka nosūtošajai valstij ir pienākums maksāt atalgojumu ekspertam un saskaņā ar noteikumiem Nr. 35 (14.punkts), noteikt civilajam ekspertam atalgojumu (minimālās mēnešalgas apmērā) – 2015.gadā 3 600 *euro* un 2016.gadā 720 *euro*. Ārlietu ministrijai veikt valsts sociālās apdrošināšanas iemaksas – 2015.gadā 850 *euro* un 2016.gadā 170 *euro* apmērā.
5. Piešķirt Ārlietu ministrijai šī rīkojuma 3. un 4.punktā minēto izdevumu segšanai valsts budžeta līdzekļus neparedzētiem gadījumiem 20 052 *euro* apmērā. Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Ārlietu ministrijai finansējumu 20 052 *euro* apmērā.
6. Finanšu ministrijai precizēt un palielināt Ārlietu ministrijas budžeta bāzes izdevumus apakšprogrammā „Diplomātiskās misijas ārvalstīs” 4 170 *euro* apmērā (atlīdzībai 1 188 *euro*, tai skaitā 720 *euro* atalgojumam, precēm un pakalpojumiem 2 982 *euro*) civilā eksperta darbības nodrošināšanai no 2016.gada 1.janvāra”.
7. Aizsardzības ministrijai nodrošināt civilajam ekspertam nepieciešamo ekipējumu – ķiveri un bruņu vesti uz dalības starptautiskajā misijā laiku.
8. Ārlietu ministrijai nodrošināt civilajam ekspertam klēpjdatoru ar administratora tiesībām uz dalības starptautiskajā misijā laiku.

Ministru prezidente L.Straujuma

Ārlietu ministrs E.Rinkēvičs

Vīza: Valsts sekretārs A.Pildegovičs

05.03.2015 11:59

420

Stella Ankrava, 67016196

stella.ankrava@mfa.gov.lv